Staçiùn d'Arbissöa

A staçiùn d'Arbissöa (scritu staçión d'Arbisêua in zeneize, stasiùn d'Arbissöa in arbenganeize, stazione di Albisola in italiàn) a l'è 'na staçiùn feruviaria ch'a se tröva insc'â liĝn̂a Zena-Vintimiggia, douvèrta a partì da-u 1977, a-u serviçiu d'i cumüni de D'Ätu e d'A Muènn-a d'Arbissöa, int'a pruvincia de Sann-a.

 Stoja 
A primma staçiùn d'Arbissöa a l'è inträ in funçiùn a-i 25 de mazzu d'u 1868, mumentu de l'avertüa d'a stradda ferä da Sann-a Letinbru a Zena-Vutri. A növa staçiùn a l'è stèta pe cuntra inaugürä d'u 1977, asemme a-a trèta a duggiu binäju da Finä a Sann-a, pe ese declasä a fermäta a-i 30 d'otubre d'u 2008.

 Inpianti 
U fabricóu pe-i viagiatuì u l'è 'na custruçiùn a tréi cen: a-u cian terén u se ghe tröva u cafè e i vêgi spurtelli p'ou serviçiu cumerciäle d'e FS; a-u segundu cian, ch'u l'è a-u livellu d'e curisse, int'e stansie alantùa a l'üzu d'i inpieghè FS u gh'è u cumandu d'a Münicipäle d'Arbissöa e a l'ürtimu, a-u tèrsu cian, de stansie p'ou persunäle d'e FS.

D'e quattru curisse ch'a traversan, d'ancö i treni rivan e partan sulu che insc'â 2 e insc'â 3, mentre a 1 e a 4 sun stète serè.

Segundu a clascifica de RFI a staçiùn d'Arbissöa a l'è 'na staçiùn de categuria "d'argentu".

 Muvimentu 
A staçiùn d'Arbissöa a l'è servia da-i treni regiunäli de Trenitalia, che p'â ciü parte se fèrman chì.

 Serviççi 
A staçiùn a dispunn-e de:
  Säla d'ateiza
  Cafè

 Interscangi 
  Curiere TPL Linea d'u trasportu püblicu lucäle d'a pruvincia de Sann-a.
  Màcchine de ciassa.

 Notte 

 Ätri prugètti 

Categorîa:D'Ätu d'Arbissöa
Arbissöa